
Sürgősségi indítvány a Budapest Bank Zrt. helyiségbérleti szerződésének hosszabbításáról

Előadó: Fülöp Zsolt polgármester
Szentendre Város Önkormányzat Polgármesterének
146/2020. (XI.11.) sz. határozata:

Szentendre Város Önkormányzat Polgármestere a Képviselő-testület feladat- és hatáskörében, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a 478/2020. (XI.3.) Korm. rendelettel kihirdetett veszélyhelyzetre tekintettel a veszélyhelyzet idejére biztosított jogkörben eljárva 

1. megállapítja, hogy Szentendre Város Önkormányzat és a Budapest Bank Zrt. között 2016. március 25-én létrejött 08-210-1/2016 hivatkozási szerződése, mely a Szentendre, Dunakorzó 25. szám alatti 230 m2 nagyságú helyiség bérletére vonatkozik, 2020. december 31-én lejár, továbbá, hogy közös megegyezéssel a szerződés legfeljebb 5 évvel meghosszabbítható;

2. a Budapest Bank Zrt.-vel az alábbi feltételek szerint hosszabbítja meg a szerződést: 

· 3 év határozott időre,

· havi nettó 805.000 Ft bérleti díjért,

· bérlőnek 1 évre előre meg kell fizetnie a bérleti díjat a szerződéskötést követően;
· az óvadék összege a bérleti díj mértékével azonos arányban növekszik;
3. a fentiek alapján a helyiségbérleti szerződést megköti.

Felelős:     Polgármester

Határidő: 2020. december 31.

A végrehajtásért közvetlenül felelős: Városfejlesztési és Vagyongazdálkodási Iroda


Fülöp Zsolt s. k.


             

  polgármester
Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, vagyonhasznosítási ügyintéző – intézkedésre

4. Pénzügyi irodavezető - intézkedésre
Közzétéve az L/Testületi anyagok/Határozatok mappában és a Weboldalon.

